Su ‘eranu

Bene ‘enidu sias, su ‘eranu,
‘attinde ‘e nou gioia e calore
impare isperanzia e bon'umore
e armonia a d’ognia umanu.

In s'istajone bella ‘e marianu
cun piantas ed elvas in fiore
e tottu sos puzones a primore
de melodia intonana s'arcanu.

Finida de s'jerru sa bufera
sa zente ‘e nou est torrada a bia
dae su tempus su cambiamentu

ca da chi intras tue, primavera,
sa natura chi meses fit dromia
la pones dae nou in movimentu.

Maju, 2005